A patra noapte de proteste în Belarus: foști soldați care își aruncă uniformele și prezentatori TV care și-au dat demisia.
În trei zile, autoritățile din Belarus au reținut alte 3.000 de persoane, în total ar fi 6.000. De asemenea, au fost reținuți și răniți cel puțin 50 de jurnaliști. Pe Telegram circulă imagini video cu foști soldați care își aruncă uniformele în coșul de gunoi în semn de solidaritate. În același timp, mai mulți prezentatori TV la canalele de stat și-au anunțat public demisia.
A a patra noapte de proteste violente în Belarus. Unii protestatarii au schimbat ușor tactica, iar polițiștii și militarii păreau a fi mai puțin activi comparativ cu 9 și 10 august, scrie Meduza. Miercuri dimineața, mai multe femei din Minsk s-au aliniat, lângă piața Komarovsky, într-un lanț uman în semn de solidaritate față de protestatarii răniți.Seara, lucrurile au luat o altă întorsătură: Momentul în care mascații trag cu gloanțe de cauciuc, în timp ce alții aleargă printre mașini cu bâte în mână.Autoritățile din Belarus au anunțat oficial că au fost reținute 6.000 de persoane în urma protestelor anti-Lukashenko. Totodată, oficialii confirmă că o persoană a murit în timpul manifestanțiilor violente, scrie CNN.Cel puțin 50 de jurnaliști au fost reținuți și răniți, a afirmat miercuri Asociația Presei Independente din Belarus. În seara zilei de 12 august, pe Telegram au început să circule activ imagini video în care foști soldați ai forțelor speciale din Belarus își aruncă uniformele în coșul de gunoi pentru a protesta împotriva diseminării manifestațiilor pașnice în țară. În același timp, mai mulți prezentatori TV al canalelor de stat și-au anunțat public demisia, scrie Meduza.Un tânăr, aparent soldat din trupele interne sau speciale, se laudă într-un material video postat pe rețelele de socializare că astăzi au primit gloanțe de luptă. După ce imaginile au devenit virale, acesta și-a șters rapid contul.Înaltul Comisar al ONU pentru drepturile omului, Michelle Bachele, a condamnat violențele spunând că utilizarea forței în timpul unui protest ar trebui să fie ultima soluție. Totodată, UE și SUA iau în considerare impunerea unor sancțiuni împotriva Belarusului, în timp ce regimurile autocrate precum Rusia și China și-au exprimat sprijinul față de Lukashenko, subliniază CNN. Putin a fost unul din primii lideri mondiali care l-au felicitat pe Lukashenko pentru câștigarea unui nou mandat.